SET รีบาวด์แรง! ปิดเช้าดีดกลับ 17 จุด หลังนลท.แห่เก็บของถูก โบรกฯแนะระวังแรงขายทำกำไร
SET รีบาวด์แรง! ปิดเช้าดีดกลับ 17 จุด หลังนลท.แห่เก็บของถูก โบรกฯแนะระวังแรงขายทำกำไร โดยดัชนีช่วงเช้าปิดที่ระดับ 1,418.75 จุด เพิ่มขึ้น 16.97 จุด หรือ 1.21% มูลค่าการซื้อขาย 5.07 หมื่นล้านบาท
22 ธ.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,418.75 จุด เพิ่มขึ้น 16.97 จุด หรือ 1.21% มูลค่าการซื้อขาย 5.07 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้รีบาวด์หลังปรับตัวลงไปลึกเมื่อวานนี้ ท่ามกลางความกังวลการแพร่ระบาดไวรัสโควิด-19 ในประเทศที่ยังพบผู้ติดเชื้อมีเพิ่มขึ้นมาก อีกทั้งสถานการณ์นอกประเทศก็ไม่ดี ส่งผลให้ตลาดหุ้นภูมิภาคเอเชียเช้านี้ส่วนใหญ่เคลื่อนไหวในแดนลบตามทิศทางตลาดในยุโรปที่วานนี้ปรับตัวลงไปมาก จากความกังวลการกลายพันธุ์ไวรัสโควิด-19 ในอังกฤษ
อย่างไรก็ดี ให้ระวังแรงขายทำกำไรระหว่างทางด้วย เพราะมองว่าการฟื้นตัวของตลาดฯอาจจะไม่เร็ว เนื่องจากภาพทางเทคนิคยังไม่ค่อยดีหลังจากวานนี้ปรับตัวลงไปลึกมาก
สำหรับแนวโน้มการลงทุนในช่วงบ่ายนี้ คาดว่าตลาดฯน่าจะยังรักษาในแดนบวกได้ หากจำนวนที่พบผู้ติดเชื้อโควิดในกลุ่มแรงงานต่างด้าวในตลาดกลางกุ้งจะสามารถรักษาระดับไว้ที่แถว 44%
พร้อมให้แนวรับ 1,390-1,380 จุด ส่วนแนวตาน 1,415-1,420 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK  มูลค่าการซื้อขาย    2,534.21 ล้านบาท  ปิดที่ 114.00 บาท  เพิ่มขึ้น  4.00 บาท
PTT    มูลค่าการซื้อขาย    2,335.72 ล้านบาท  ปิดที่  40.75 บาท  เพิ่มขึ้น  0.25 บาท
BANPU  มูลค่าการซื้อขาย    1,653.91 ล้านบาท  ปิดที่  10.90 บาท  ราคาไม่เปลี่ยนแปลง
ADVANC มูลค่าการซื้อขาย    1,463.04 ล้านบาท  ปิดที่ 179.00 บาท  เพิ่มขึ้น  1.50 บาท
CPALL  มูลค่าการซื้อขาย    1,461.08 ล้านบาท  ปิดที่  59.75 บาท  ราคาไม่เปลี่ยนแปลง